Regstappe kom oor Oscar-fliek | Maroela Media
Regstappe kom oor Oscar-fliek
Oscar Pistorius se familie gaan regstappe neem oor die rolprent Oscar Pistorius: Blade Runner Killer wat eersdaags bekend gestel word.
Carl Pistorius, Oscar se broer, het in 'n verklaring gesê die rolprent is vervaardig in "blatante verontagsaming" van die Pistorius- en Steenkamp-families, sowel as Oscar en Reeva. "Oscar, sy familie en die verdediging was in geen opsig betrokke by die vervaardiging van die rolprent nie."
Volgens Carl is die rolprent nie 'n ware weerspieëling van die tragiese gebeure van 14 Februarie 2013 toe Steenkamp in 'n badkamer van Pistorius se huis in Silver Lakes in Pretoria doodgeskiet is nie.
"Oscar is onderwerp aan 'n maand lange sielkundige evaluering op aandrang van die staat en die evaluering is gedoen deur kenners in die veld. Oscar is ook onderwerp aan in diepte-evaluerings en toetse vir amper 'n maand lank en in geen stadium is daar bevind dat Oscar die gedagtegang van 'n moordenaar het nie."
Volgens Carl is die rolprent 'n "growwe verkeerde interpretasie van die waarheid" en eerder verteenwoordigend van wat die staat tydens Oscar se hofsaak probeer uitbeeld het.
Barry en June Steenkamp, Reeva se ouers, het vroeër gesê hulle dra geen kennis van die rolprent nie. Tania Koen, die Steenkamps se prokureur, het in 'n verklaring gesê June en Barry rou steeds oor die dood van hul dogter. "Hulle is geskok en ontsteld om te verneem van berigte 'dat die rolprent uit [Reeva] Steenkamp en haar ma se oogpunt vertel word'. June is nie deur Lifetime genader om deel te neem, insette te gee of enigsins betrokke te wees nie."
Daar is nog geen datum bekend gemaak wanneer die rolprent in Suid-Afrika uitgereik sal word nie. Kyk die lokprent hier.
Voertuie in Noordwes aan die brand gesteek
Enige iets om wins uit tragiese gebeure in Suid-Afrika te maak. Maak nie saak of dit blatante leuens is of nie. Nog erger is dat dit sogenaamd uit die oogpunt van die Steenkamp-familie vertel word sonder dat hulle ooit geraadpleeg is. Ek neem ook aan dat hulle ook geen vergoeding sal kry vir die (mis)gebruik van hulle naasbestaandes se lewensverhale nie. Ek stel voor dat beide die Pistorius- en die Steenkamp-familie saam 'n eis teen die uitsaaier instel.
Looi die voor op die wa Amerikaners in dollars!
Ai man – gaan hulle hierdie arme man nooit uitlos nie.
Dit was 'n absolute tragedie.
Twee pragtige jong mense se lewens is daarmee heen. Een geeindig en een verwoes.
Uit my hart uit jammer vir albei se families ook.
Ons sal dit buitendien nie gaan kyk nie. Dit is in swak smaak, en ons het meer as genoeg gehad van hierdie hartseer saak.
Ag asseblief, wat van Pearl Harbor, wat van WW1/WW2 flieks, wat van OJ, wat van 9/11 flieks, wat van Black Hawk Down, Titanic, wat van ál die ander flieks. Die familie moet oor hulself kom, Oscar het moord gepleeg. Daar's hoeveel boeke ook. Is hul net jaloers dat hul nie self n fliek geskiet het nie.